་ནུས་པར་འགྱུར་རོ། །
ཨོཾ་མཱུ་རཱི་ཙེ་བརྟཱ་ལི་བ་དཱ་ལི་བ་རཱུ་ལི་བཱ་རཱ་ཧཱ་མུ་ཁི་སརྦ་དུཥྚཱ་རི་བུ་
སྱེ་བྷཾ་སྟྭམྺཱ་ཡ་ཧཱུྃ་ཕཊ་སྭཱ་ཧཱ། འདི་ནི་རེངས་པར་བྱེད་པའི་སྔགས་
ཏེ་རེངས་པའི་ལས་ཐམས་ཅད་ལ་སྦྱར་བར་བྱའོ། །སྔགས་
འདིས་བཟླས་པ་དང་སྦྱིན་སྲེག་བྱ་བ་ཡིན་ནོ། །ཕྱི་ནས་རྒྱལ་པོ་
དང་མདུན་འདོན་གྱི་མིང་གྲོ་གའམ་རས་ལ་གུར་གུམ་མམ་གི་
ཝཾ༌གིས༌སྔགས༌དང༌སྤེལ༌ཏེ༌རཀྵ༌སྦྱར༌བྲིས། སླར་ཡང་མཱཾ་གིས་
དཀྲིས་པ་དེ་ཡང༌། ཨོཾ་མཱཾ་བཱཾ་མཱཾ། ཞེས་པའི་ཡི་གེ་བཞིས་ཡོངས་
སུ་བསྐོར། དེའི་ཕྱི་རོལ་དུ་བ་ཡིག་གིས་ཡོངས་སུ་བསྐོར་བའི་
འཁོར་ལོ་བྲིས་ལ། བསྒྲུབ་བྱ་གང་གི་སྤྱི་གཙུག་སམ་མགུལ་
ལམ་དཔུང་པར་བཏགས་ན་ལས་ཐམས་ཅད་ལ་རང་ཉིད་སྲུང་
བར་བྱེད་དོ། །གཡུལ་ངོར་ཞུགས་ན་དེའི་ལུས་ལ་མཚོན་གྱིས་
མི་ཆོད་ཅིང་གཡུལ་ལས་རྒྱལ་བར་འགྱུར་རོ། །དེ་ནས་གླང་པོ་
ཆེའམ་ཤིང་རྟའི་མཆོག་ལ་སློབ་དཔོན་ཞོན་སྟེ་གཡུལ་ལ་ཕྱོགས་
པར་བཅོམ་ལྡན་འདས་མའི་ཐང་སྐུ་བཀྲམ། རྒྱལ་མཚན་སེར་

722
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
པོ་བཙུགས་ཏེ་རས་སེར་པོའི་ཤམ་ཐབས་དང་ཐོད་སེར་པོས་
བརྒྱན༑ འཚོག་ཆས་རྡོ་རྗེ་དང་དྲིལ་བུ་བཟུང་ཞིང་སྙེམས་པ་དང་
བཅས་ཏེ་སྔོན་བཞིན་ཕག་པའི་ཤིང་རྟ་ལ་གནས་པར་བསྒོམ་ལ་
རེངས་པར་བྱེད་པའི་སྔགས་བརྗོད་དོ། །རང་གི་ཕག་པའི་
བསྐོར་བའི་ནང་དུ་བསྒོམ་ན་དེ་མ་ཐག་ཕ་རོལ་གྱི་དཔུངས་
ཚོགས་ལས་རྒྱལ་བར་འགྱུར་རོ། །མཚོན་གྱིས་བཅད་པས་མི་
ཤི་བའི་རོ་གོས་སམ་དུར་ཁྲོད་ཀྱི་རས་ལ་འཁོར་ལོ་ཕ་རོལ་གྱི་མིང་
དང་རེངས་སྔགས་བྲི་མཐའ་མཱཾ་གི་ཕོ་བྲང་བས་བསྐོར་བའོ། །འདི་བ་བླ་མའི་
ཡུང་བའི་ཁུ་བས་བྲིས། ཆུ་ངོགས་གཉིས་ཀྱི་སའམ། རིའི་རྩེ་
མོའི་སའམ། དུར་ཁྲོད་ཀྱི་ཐལ་བ་དང་ལྡན་པས་དགྲའི་དཔོན་
གྱི་གཟུགས་བྱས་ལ་རེངས་བའི་འཁོར་ལོ་དེའི་སྙིང་གར་བཅུག།
ཡང་པ་དེ་དང་འབྲས་སཱ་ལུའི་ཁུ་བ་ཡུང་བའི་ཁུ་བ་དང་ལྡན་པས་
ཕག་གི་གཟུགས་བྱས་ལ་དེའི་ཁ་རུ་གཟུགས་བརྙན་དེ་ཁ་ཐུར་དུ་
བསྟན་ལ་བཅུག །ཕག་པ་དེ་ཁམ་སྐྱོང་ཁ་སྦྱར་ནང་དུ་བཅུག་ལ་
སོང་སྟེ་དགྲའི་དཔུང་ལ་མངོན་དུ་བལྟས་པས་བཞག་པར་བྱའོ།།
དེ་ཡང་ལས་བྱེད་ཀྱི་ལྷའི་ཚོགས་ལ་ཟན་དང་ཉ་དང་ཤ་རློན་པའི་
གཏོར་མ་བྱིན་ལ་ཕྲིན་ལས་བཅོལ། སེང་ལྡེང་གི་ཕུར་པ་སོར་
བརྒྱད་པ་སྔགས་བཏབ་པས་བཏབ་ལ་དེར་ས་བརྐོས་ཏེ་སྔགས་

འོད་ཟེར་ཅན་མའི་སྒྲུབ་ཐབས།
肉
723
བཟླས་བཞིན་སྦས། སྔགས་སྟོང་ཕྲག་བརྒྱད་རྡོ་རྗེ་ཁྲོ་བོའི་ང་
རྒྱལ་གྱི་སྟོབས་དང་ལྡན་པས་བཟླས་ན་དགྲའི་དཔུངས་ཇི་ལྟ་བུ་
ཡང་ངེས་པར་རེངས་བར་འགྱུར་རོ། ༈ །དེ་ནས་ཆར་དབབ་
པའི་ལས་བརྗོད་པར་བྱ་སྟེ།ྋསྙིང་པོ་འདི་ལན་གཅིག་བཟླས་
པས་ཀྱང་ཆར་འབེབ་ལ་ལོ་ཐོག་དང་རྩི་སྨན་རྣམས་སྐྱེད་པར་
བྱེད་དོ། །ཨོཾ་མཱ་རཱི་ཙྩེ་བི་སུ་ལ་བ་རེ་ནཱ་གེ་ནཱ་ག་ཧྲྀ་དཱ་ཡ་བ་དྷ་ཛྭ་
ལ་ཛཱ་ལ་སརྦ་ནཱ་ག་ཧྲྀ་ད་ཡཾ། ཀཱི་ལ་ནཱ་ག་ཀུ་ལ་ཡ་བ་ཏི་སྭ་ནི། ཧ་
ན་ཧ་ན་སརྦ་དུཥྞཱི་ནཱ་ག་ཧྲྀ་ད་ཡཱ་ནི། ད་ཧ་ད་ཧ་སརྦ་དུཥྚཱཾ་ནཱ་ག་བྷ་
བ་ནཱ་ནི། པ་ཙ་པ་ཙ་པ་ཙ་ཡ་པ་ཚ༷་ཡ་སརྦ་དུཥྚཱཾ་ནཱ་གཱ་ནིཾ། ཨ་ཀྲ་
མ་ཨཾ་ཀྲ་མ། སརྦ་མུ་དྲཱ་སཱ་ག་ར་ནིརྨ་ལེ་བི་ཀྲ་མ་བི་ཀྲ་མ། མ་ཧཱ་
ནཱ་ག་ཏེ་ཛ་བ་རེ་སྭཱ་ཧཱ། ཀུན་དུ་འབར་བའི་གློག་ཀླུའི་སྙིང་པོ་
ཞེས་བྱ་བའི་གཟུངས་ཀྱི་སྔགས་ཀྱི་ཚིག་འདི་རིག་སྔགས་འཆང་
གིས་དྲན་པ་ཙམ་གྱིས་ཀླུ་རྣམས་ཀྱི་ཆར་གྱི་རྒྱུན་འབེབ་པར་བྱེད་
དོ༑ ༑གཙང་མའི་མཎྜལ་དུ་མེ་ཏོག་དང་དཀར་མངར་གྱི་གཏོར་
མ་སྣ་ཚོགས་ཀླུ་ལ་སྦྱིན། གུ་གུལ་དཀར་པོ་དང་སྦྲང་རྩི་སྦྱར་
བའི་བདུག་པ་འབུལ། ཡུངས་ཀར་གྱི་ཚ་བའི་མར་ནག །༡ སྦྲང་
རྩི༑༢ རྟ་གསོད་ཀྱི་མེ་ཤིང་ཀ་ར་ཞི་རའི་མེ་ཏོག་ཏོག་༣ནཱ་ག་ཀེ་ཤ་རའི་
༤ནཱ་ག་གེ་སར་ཕྱེ་མས་རིལ་བུ་བྱས་ལ། རིལ་བུ་སྙིང་གར་བཅུག་ལ་

724
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
སྔགས་བརྒྱ་རྩ་བརྒྱད་བཟླས་པ་བྱས་ཏེ་ཆུར་བཅུག་པ་ཙམ་གྱིས་
ཀླུ་རྣམས་དགའ་བའི་ཆར་འབེབ་པར་བྱེད་དོ། །མི་འབེབ་ན་དེ་
མ་ཐག་ཏུ་ཀླུ་རྣམས་རུལ་ནས་སྡུག་བསྔལ་བ་མྱོང་བར་འགྱུར་
རོ༑ ༑ཆར་དབབ་པའི་ཚེ་རང་ཉིད་འོད་ཟེར་ཅན་ཞལ་གསུམ་
སྒྲུབ་པའི་སྐབས་ཀྱི་དེའོ། ཕྱག་བརྒྱད་ལ་ཀླུའི་རིགས་ཀུན་རྒྱན་དུ་
འཆང་བར་མཛད་པ། སྤྲུལ་མགོའི་གདེངས་ཀ་ཕྱོགས་ཀུན་ཏུ་
གཡོ་བའི་ཁ་ནས་སྤྲིན་དང་གློག་གི་ཚོགས་འཕྲོ་བ་ཀླུ་དེ་དག་ཁ་
ཐུར་དུ་བལྟས་ཏེ་ཆུ་སྐྱུགས་པ་དང༌། བདག་ཉིད་ཤིན་ཏུ་
འཇིགས་ཤིང་བསྡིགས་པའི་ཚུལ་གྱིས་ཀླུ་རྣམས་བསྐུལ་བས་མི་
བཟོད་པར་ཡུད་ཙམ་གྱི་མཁའ་ལ་སྤྲིན་གྱི་ནང་ནས་ཀླུའི་ཚོགས་
ཀྱིས་ཆར་གྱི་རྒྱུན་འབེབ་ཅིང༌། དེ་མ་ཐག་ཏུ་ནམ་མཁའི་
དབྱིངས་དང་ས་གཞི་ཐམས་ཅད་ཆུས་བཀང་བར་དམིགས་པར་
བྱའོ༑ ༈ ༑ཡང་། ཏདྱ་ཐཱ། ཨོཾ་མཱ་རཱི་ཙྩེ། ཙ་ཊ་ཙ་ཊ། བི་ཙ་ཊ་བི་
ཙ་ཊ། སྭ་ཐ་སྭ་ཐ། ཤ་བ་རི་ཙི་ཊི་ཙི་ཊི་སྭཱ་ཧཱ། འདི་ཉིན་མཚན་
གཅིག་ཏུ་བཟླས་ན། འཛམ་བུའི་གླིང་ཀུན་དུ་བསྐྱབ་པའི་ཕྱིར་
ཀླུ་ཀུན་གྱིས་ཆར་འབེབ་པར་བྱེད་དོ། །ཡང་པདྨ་དང་ཨརྐ་ཤུག་
པའོ༑ ༑དང༌། ཨུཏྤལ་སྔོན་པོའི་གེ་སར་དང་བ་བླ་བསྲེས་པ་
ཟངས་མའི་ཕྱེ་མ་ཅན། ཡུངས་ཀར་དབང་ལག་ཨིནྡྲ་ཧལྟ་ཟེར། རྒྱ་

འོད་ཟེར་ཅན་མའི་སྒྲུབ་ཐབས།
肉
725
སྐྱེགས་རྣམས་བུ་རམ་གྱི་ཆུས་རྒྱ་ཤུག་གི་རྡོ་རྗེ་མཆུ་ལས། ཤུག་པ།
ཨུཏྤལ་སྔོན་པོ། བ་བླ། ཟངས་ཕྱེ། ཡུང་གར། དབང་ལས། པ་ལ་ཤ། བུ་རམ་ཁུ་བར་
སྔགས་ལན་བརྒྱད་ཅུ་བཟླས། རིལ་བུ་རྒྱ་ཤུག་འབྲུ་ཙམ་བྱ་གསུངས། འབྲས་བུ་
ཙམ་གྱི་རིལ་བུ་བྱས་ལ་སྔགས་ཀྱིས་ལན་བརྒྱད་ཅུར་བསྔགས་
ཏེ་ཀླུའི་གནས་སུ་རིལ་བུ་བདུན་གཞུག་ན་ཆར་མེད་པའི་དུས་སུ་
ཡང་ཞག་བདུན་རྒྱུན་ཆད་མེད་པར་ཆར་འབེབ་པར་འགྱུར་རོ། །
དེ་མ་ཐག་ཏུ་མི་འབེབ་ན་ཀླུའི་གནས་ཀྱི་ཆུ་ཀུན་སྐམ་ཞིང་ཀླུ་
ཐམས་ཅད་སྡུག་བསྔལ་བར་འགྱུར་རོ། །དེར་ཡང་རིལ་བུ་
གཅིག་ཀླུ་གནས་པའི་མཚོར་རྒྱལ་མཚན་གྱི་རྩེ་ལ་གདགས། བ་
དན་སྔོན་པོ་ལའང་སྔགས་འདི་ཉིད་བྲིས་ཏེ་བཏགས་ན་ཇི་སྲིད་
དུ་འགུལ་ཞིང་སྦྲུལ་མགོའི་གར་གདེངས་ཀ་བྱེད་དོ། །དེ་ནས་སེ་
འབྲུའི་ཡལ་གས་ཀྱང་བརྡེག་པས་ལངས་ནས་ལྕེ་གཉིས་སྟོན་
པར་བྱེད་དོ། །ཇི་སྲིད་དུ་ལུས་ཀྱི་གར་དུ་སྟོན་པར་བྱེད་ན་དེའི་ནུབ་
མོ་དེ་ལྟར་ཀླུ་ཐམས་ཅད་དབང་དུ་འགྱུར་ཏེ་རང་གི་གང་སྨྲས་པ་
བཞིན་བྱེད་པར་འགྱུར་རོ། །དེ་ནས་འོ་མ་ཡུངས་གར་དུ་བཅས་
པ་དེ་སྔགས་བརྒྱ་རྩ་བརྒྱད་ཡོངས་སུ་བཟླས་ཏེ་ཇི་ལྟ་བའི་
གཟུགས་ཀྱི་གནས་ཐམས་ཅད་དུ་གཞུག་པར་གཏོར་བར་བྱས་ནའང༌།
བྱའོ༑ ༑ཐམས་ཅད་ནས་ཐམས་ཅད་སོ་སོ་ནས་འགུག་ལ་ཕྱིར་

726
སྒྲུབ་ཕྲིན་གྱི་སྐོར།*
མི་ཕམ་བཀའ་འབུམ།
ལེགས་བྱས་པར་འགྱུར་རོ་ཞེས་ཀྱང་། པར་འགྱུར་རོ། ༈ །དེ་ནས་རྒྱལ་
སྲིད་སྒྲུབ་པར་བྱེད་པའི་ལས་བཤད་པར་བྱ་སྟེ། བྱི་ལ་ནག་པོའི་
དྲི་མ་དེེང་ཁྱི་ནག་རྟ་ནག་ཁྭ་ནག་པོ་གསུམ་གྱི་མིག་དང་ཕག་
ནག་རྣ་བ་གཡོན་པ་དང་ཁྲག །བདེ་བར་གཤེགས་པའི་གདུང་
ཡིད་ཆེས་པ་དང་བཅས་པ་ཉི་༣གསེར།༣ ཟླ་༢དངུལ།༢ མེས་༡ཟངས།
༡ དཀྲིས་ཏེ་རྒྱལ་གསུམ་ལ་འོད་ཟེར་ཅན་གྱི་སྐུའི་མདུན་གསང་
བའི་གནས་སུ་མཆོག་གི་ཁར་བཅུག་ནས་སྔགས་བཟླས་པས་
རྟགས་ཐོབ་པའི་ཚེ་ས་སྟེང་ན་ནོར་གྱི་དྲུག་ཆ་ལེན་ཞིང་བུད་དེ་
དག་རྒྱལ་མཚན་གྱི་རྩེ་ལས་མ་གྲོལ་བ་སྲིད་དུ་ཆར་འབེབ་པར་
བྱེད་དོ། །གཞན་ཡང་ཆོ་ག་བརྗོད་དོ། །ཨོཾ་མཱ་རཱི་ནྱེ་སུ་པྲ་ཏི་བཛྲ།
ཏུ་དུནྡེ་ནཱ་དྷེ། མི་ལི་མི་ལི་སྭཱ་ཧཱ། སྔགས་འདིས་འབྲས་པཱ་ལུའི་ཁུ་
བག་བྱེད་ལས་ཀྱང་། བར་ཀླུའི་གཟུགས་པོར་བརྒྱད་པ་མགོ་དགུ་པ་
བྱ་ལུས་ལ་མཚལ་བྱུགས། སྔགས་བྲིས་པའི་བ་དན་མགུལ་དུ་ཕུལ་
ལ༑ བཅོམ་ལྡན་འདས་མའི་མདུན་དུ་དཀྱིལ་འཁོར་གྲུ་བཞི་
པར་མེ་ཏོག་བཀྲམ། ཇི་འབྱོར་པའི་གཏོར་མ་དཀར་པོ་དང་
བདུག་སྤོས་ཀྱང་བྱིན་ལ། སེ་འབྲུའི་རྡོ་རྗེ་མཆུ་ལས། བལ་པོ་སེའུའི་ཤིང་
གི་ལྕུག་མའང་གསུངས། ཡལ་ཀ་ལ་ལན་ཉེར་གཅིག་བཟླས། སླར་
ཡང་བརྒྱ་རྩ་བརྒྱད་ཀྱང་བཟླས་ལ་ཀླུའི་གཟུགས་རྫོགས་པར་

འོད་ཟེར་ཅན་མའི་སྒྲུབ་ཐབས།
727
ཁྱབ་པར་འང་། བྱ། ཀླུ་གང་གི་མིང་བཟུང་བར་བྱས་པའི་ཀླུ་དེ་
འཁྲུགས་ནས་རང་གི་གནས་ལ་མི་དགའ་བས་ཕྱིར་མི་འགྲོ་བར་
ཆད་པའི་རྒྱུན་འབེབ་པར་བྱེད་དོ། །གལ་ཏེ་མི་འབེབ་ན་སྲོག་
དང་ཕྲལ་བར་བྱེད་དོ། །དེ་ནས་ཡུངས་གར་རེ་རེ་ལ་སྟོང་རྩ་
བརྒྱད་བཟླ་ཞིང་ཀླུ་དེ་ལ་གདབ་པར་བྱ། སྟོང་རྩ་བརྒྱད་ཚངས་
པ་དང་དེའི་གཟུགས་མེད་མཆོག་རྣམས་ལ་ལོངས་སྤྱོད་པར་
བྱེད་དོ། །གཞན་ཡང་གདུང་གི་རིལ་འདིར་གདུང་གི་རིལ་བུ་རྣམས་ནི་
རྫས་རྣམས་ཞིབ་འདུལ་འདམ་འཐག་བྱས་ལ་དེའི་ནང་གདུང་བཅུག་སྟེ་རིལ་བུར་
བྱའོ༑ ༑སྐམ་ནས་དེའི་རྒྱབ་དུ་གསེར་སོགས་ཀྱིས་རིམ་པར་གཡོགས་པར་བྱའོ། །བུ་
ནི༑ མི་རོའི་ཞག་དང་བུད་མེད་ཀྱི་སྣ་དུར་ཁྲོད་ཐལ་བ། ཡོངས་
སུ་སྨིན་པའི་ཀ་པི་ཐའི་ཕྱེ་མ། གུ་གུལ་དཀར་པོ་རྣམས་རྟའི་རྟུལ་
གྱིས་ཡོངས་སུ་མཉེས་ལ་བདེ་བར་གཤེགས་པའི་གདུང་ཡིད་
ཆེས་པ་ལ་དེ་ཉིད་ཡོངས་སུ་དཀྲིས་ཏེ། ཉི་ཟླ་མེའི་དབུས་སུ་
བཞག་ལ་རྒྱལ་གསུམ་ལ་འོད་ཟེར་ཅན་གྱི་མདུན་དུ་སྔགས་
བཟླས་པའི་རིལ་བུ་དེ་ཁར་བཅུག་པས། ས་གཞིའི་དཀྱིལ་
འཁོར་དུ་གནོད་གཟུགས་སམ་སྦྱིན་ལྟར་འདོད་པའི་གཟུགས་
འཛིན་པར་འགྱུར་རོ། །ཡང་། ནཱ་ག་གེ་སར། པདྨ་གེ་སར།
ཙནྡན་དམར་པོ། ཀུ་མུ་དང་། ཨུཏྤལ། སྡོང་རོས། ཤིང་ཏ་ལ་

728
སྒྲུབ་ཕྲིན་གྱི་སྐོར། *
མི་ཕམ་བཀའ་འབུམ།
དང་བཅས་པའི་གི་ཝཾ་དང་མ། བ་ར་ཧཱ་ཀནྟྲ་དང༌། ཁྱབ་འཇུག་
གིས་གནོན་པ་དང་བཅས་ཕག་ཁྲག་གིས་རིལ་བུ་བྱས་ལ་འོད་
ཟེར་ཅན་གྱི་སྔགས་བཟླས་པས་བསྒྲུབ་པ་དེ་ཉིད་དཔྲལ་བ།
སྤྱི་བོ། མགྲིན་པ། སྙིང་ག །ལག་གཉྀས། ལྟེ་བ། རྐང་གཉིས་
རྣམས་སུ་ཐིག་ལེ་བྱས་ན་ཆེན་པོར་གྱུར་པའི་གནོད་སྦྱིན་
བཞིན་དུ་འདོད་པའི་གཟུང་འཛིན་ཞིང་ས་གཞི་ལ་ལོངས་སྤྱོད་
ལ་དེ་ཡང་བལྟར་མེད་གཟུང་དུ་མེད་བཅིང་རྒྱུ་མེད་དགག་ཏུ་
མེད་པ་སོགས་ཀྱིས་ཕྱོགས་ཐམས་ཅད་ལས་རྣམ་པར་རྒྱལ་
བར་འགྱུར་རོ། །གཞན་ཡང་ལས་ཐམས་ཅད་པ་ཡིད་བཞིན་
ནོར་ བུའི་ འཁྲུལ་ འཁོར་ སོགས་ ལས་ ཀྱི་ ཚོགས་སྒྲུབ་ པའི་
ཐབས་མང་པོ་དག་ཀྱང་རྟོག་པ་བཞིན་དུ་མན་ངག་ལྡན་པས་
ཤེས་པར་བྱ་ལ། འདིར་ནི་འདི་ཙམ་གྱིས་ཀྱང་དོན་ཡོངས་སུ་
འགྲུབ་པའི་ཕྱིར་ལེགས་པར་སྤེལ་བ་ཡིན་ནོ། །འདིར་སྨྲས་པ།
ལུས་མེད་བདག་མདའ་ལྔའི་མཚོན་ལྡན་ཞིང༌། ཚངས་དབང་
ཁྱབ་འཇུག་འཁོར་ལོ་སོགས་མངའ་བས། མཛེས་བྱས་སྲིད་
པའི་དྲེགས་ལྡན་སྡེར་བཅས་ཀྱི། ཅོ་པཎ་རལ་བའི་རྩེ་མོར་
མངོན་མཆོད་བཞིན། སྲིད་གསུམ་ཕྱོགས་ལས་རྒྱལ་བྱེད་རིག་
སྔགས་འདིས། དོན་ཀུན་ཡིད་བཞིན་གྲུབ་པའི་མཐུ་ཆེན་པོའི།

འོད་ཟེར་ཅན་མའི་སྒྲུབ་ཐབས།
肉
729
ངོ་མཚར་སྙན་པས་ཕྱོགས་ཀྱི་ལམ་ཡངས་ཀུན། འོད་ཟེར་སྣང་
བའི་མུ་ཁྱུད་ཅན་བཞིན་མཛེས། ཨེ་མ་རིག་སྔགས་འཛིན་
རྣམས་སྐལ་བ་བཟང༌། འདི་ཡི་ལེགས་བྱས་ཉི་ཟླའི་འོད་ཟེར་
འབུམ༑ རབ་འབྱམས་ཞིང་གི་རྒྱན་དུ་ལེགས་བཀོད་པས།
གནས་སྐབས་མཐར་ཐུག་དོན་མཆོག་ཡིད་བཞིན་དུ། གྲུབ་
པའི་སྣང་བ་འགྲོ་ལ་སྦྱིན་གྱུར་ཅིག །ཅེས་རྟོག་པ་ལས་བྱུང་
བའི་ལྷ་མོ་འོད་ཟེར་ཅན་གྱི་སྒྲུབ་ཐབས་ཕྲིན་ལས་སྣ་ཚོགས་ཀྱི་
ཆོ་ག་དང་བཅས་པ་བྱིན་རླབས་ཀྱི་སྤྲིན་འཁྲིགས་ཤིང་དངོས་
གྲུབ་ཀྱི་ཆར་འབེབ་པ། འདོད་དགུའི་མཆོག་སྦྱིན་པ། རྨད་དུ་
བྱུང་བའི་ཡོན་ཏན་གྱི་དཔལ་འབར་བ་འདི་ནི་དགོས་པ་མཆོག་
གི་གནས་སུ་རིག་ནས། དུས་མཐའི་སྐྱེ་དགུ་ལ་རབ་ཏུ་བརྩེ་
བའི་ལྷག་བསམ་གྱིས་ཡིད་ཀྱི་ནོར་བུར་རིང་ནས་འཆང་བའི་
དགོས་པ་རབ་ཚེས་ས་གླང་མགོ་ཟླ་བའི་ཉ་ལ་སྒྲུབ་ཁང་བདུད་
ལས་རྣམ་རྒྱལ་གླིང་དུ་ལེགས་པར་གྲུབ་པར་བགྱིད་པ་པོ་ནི་མི་
ཕམ་འཇམ་དཔལ་དགྱེས་པའི་རྡོ་རྗེ་ཞེས་བྱ་བ་སྟེ་འདིས་ཀྱང་
བསྟན་པ་དང་སེམས་ཅན་གྱི་དོན་རྒྱ་ཆེན་པོ་རྟག་ཁྱབ་ཏུ་མཛད་
པར་གྱུར་ཅིག་མངྒ་ལཾ།། །།